open-index/open-wikipedia-markdown huggingface dataset:
ஹொங் யென் சாங்

right|200px
*ஹொங் யென் சாங்* (Hong Yen Chang பிறப்பு: துல்லியமாக அறியப்படவில்லை; 1859 ஆம் ஆண்டு முதல் 1860 க்குள் இருக்கலாம் எனக் கணிக்கப்பட்டுள்ளது) ) அமெரிக்காவில் வாழ்ந்த முதல் சீன வழக்கறிஞர் ஆவார். அமெரிக்காவில் குடியேறிய இவருக்கு இவரை மங்கோலியர் என்ற காரணத்தைக்காட்டி கலிபோர்னிய நீதிமன்றத்தில்  வழக்கறிஞராகப் பணிபுரிய அனுமதி மறுக்கப்பட்டது. இந்த நிகழ்வு நடந்தது 1890  ஆம் ஆண்டு ஆகும்.

## இளமைக்காலம்
இவர் சீனாவின் ஹோங்டோங் மாகாணத்தில் 1860 ஆம் ஆண்டு பிறந்தார். இவரின் தந்தை இவரின் பத்து வயதில் இறந்தார்.

## கல்வி
சீனாவின் கல்வி அறக்கட்டளையின் மூலம் இவர் அமெரிக்காவில் கல்வி பயில தேர்வு செய்யப்பட்டார்.  தனது 13ஆம் வயதில் அமெரிக்காவில் சென்று சேர்ந்தார். 1873 ஆம் ஆண்டில் கொலம்பியா சட்டக்கலூரியில் சட்டம் பயின்றார்.  வழக்கறிஞராகப் பணியாற்றும் உரிமம்  அவருக்கு நியூயார்க் மாநிலத்தில் கிடைத்தது. ஆனால் 1890 இல் கலிபோர்னியா மாநிலத்தில் வழக்கறிஞராகப் பணியாற்ற அனுமதி வேண்டி விண்ணப்பித்தபோது அவருக்கு அனுமதி மறுக்கப்பட்டது
.

## முடிவு
அமெரிக்க அரசு அவர் இறந்து 125 ஆண்டுகள் கழித்து அவருக்கு கொடுக்கப்பட்ட தடையை நீக்கி உத்தரவிட்டுள்ளது. ஆனால் அந்த நேரம் வழங்கப்பட்ட தீர்ப்பு *செல்லுபடியற்றது* என்று தற்போது ஒப்புக்கொள்ளப்பட்டுள்ளது.
## இறப்பு
கலிபோர்னியாவின் பெர்க்லி என்ற இடத்தில் 1926 ஆம் ஆண்டு ஆகஸ்ட் மாதம் 4 ஆம் திகதி மரணம் அடைந்தார்.

## மேற்கோள்

பகுப்பு:1926 இறப்புகள்
பகுப்பு:அமெரிக்க வழக்கறிஞர்கள்
பகுப்பு:சீன வழக்கறிஞர்கள்
தி ரெயின்ட்ரீ ஹோட்டல், அண்ணா சாலை

**தி ரெயின்ட்ரீ ஹோட்டல்** அண்ணா சாலை, இந்தியாவில் சென்னையிலுள்ள அண்ணா சாலையில் அமைந்துள்ள ஐந்து நட்சத்திர ஹோட்டல் ஆகும். 2000 மில்லியன் ரூபாய் மதிப்பு கொண்ட இந்த ஹோட்டல், ஜூலை 2010 இல் தொடங்கப்பட்டது. இந்த ஹோட்டல், ரெயின்ட்ரீ ஹோட்டல்களில் இரண்டாவது ஆகும்.

## வரலாறு
ஜூலை 2010 இல் திறக்கப்பட்ட இந்த விடுதி, 2013 இல் ஹோட்டல் குழுமங்களில் முன்வரிசையிலுள்ள "சம்மிட் ஹோட்டல்கள் மற்றும் ரிசார்ட்சு"டன் இணைந்தது. இதனால்  ஆசிய பசுபிக் பகுதிகளிலுள்ள ஹோட்டல்களின் பட்டியலில் இடம்பெற்றது.

## ஹோட்டல்
ரெயின்ட்ரீ ஹோட்டலில் மொத்தம் 230 அறைகள் உள்ளன. இதில் 154 டீலக்ஸ் அறைகள், 8 பிரிமியம் அறைகள், 51 கழக அறைகள், 4 ஸ்டூடியோ அறைகள், 12 எக்ஸ்கியூடிவ் சூட்கள் மற்றும் ஒரு ஜனாதிபதி சூட் ஆகிய அறைகள் உள்ளடங்கும். ஹோட்டலின் உணவகத்தில் சமையலறை, மதுவருந்தும் கூடம் கொண்ட அறை, மேற்கூரையில் பஞ்சாபி உணவகம் மற்றும் உயர்தர மதுவருந்தும் கூடம்பார் ஆகியவை இணைந்துள்ளன. மொத்தம் மூன்று விருந்தினர் பொதுக்கூடங்களும், மூன்று கூட்டத்திற்கான இடங்களும் உள்ளன. இந்த கூடங்களுக்கான மொத்த இடத்தின் அளவு 12000 சதுர அடிகள் (1100 சதுர மீட்டர்). ஆரோக்கியத்திற்கான கழகம் மற்றும் மருத்து நீருற்று ஆகியவற்றுடன் இணைந்த நீச்சல் குளமும் ஹோட்டலின் மேற்கூரைப் பகுதியில் அமைந்துள்ளது.

உப்ஸைனி வடிவமைப்பாளர்கள் மற்றும் கட்டிடக் கலை நிபுணர்களால் ரெயின்ட்ரீ ஹோட்டல் கட்டப்பட்டது. ஹோட்டலின் உட்புறம் ஸெயிலெர் மற்றும் லிம் (மலேசியா) என்பவர்களால் கட்டப்பட்டது.

## விருதுகள்
# சிறந்த கடல் உணவு சமையற்கலைக்கான விருதினை டைம்ஸ் ஃபுட் இந்தியா 2012 ஆம் ஆண்டு வழங்கியது - டைம்ஸ் ஃபுட் விருதுகள்.
# சிறந்த சூழலுடன் கூடிய ஹோட்டலுக்கான விருதினை என்டிடிவி ஹிந்து 2011 ஆம் ஆண்டு வழங்கியது - என்டிடிவி ஹிந்து லைஃப்ஸடைல் விருதுகள்.
# சிறந்த விருந்தோம்பலுக்கான விருதினை டி & பி ஆக்ஸிஸ் வங்கி 2011 ஆம் ஆண்டு வழங்கியது – பிசினஸ் கௌரவ் எஸ்எம்ஈ விருதுகள்.
## இருப்பிடம்
ரெயின்ட்ரீ ஹோட்டல் தேனாம்பேட்டைக்கு அருகில் அமைந்துள்ளது. எளிதாக அடையாளம் காணும்படியாக இந்த ஹோட்டல் அமைந்துள்ளதால், வெளியூர்களில் இருந்து வரும் பயணிகள் மற்றும் விருந்தினர்கள் விரைவில் இந்த ஹோட்டலை அணுகுகின்றனர். இந்த ஹோட்டல் எழும்பூரில் இருந்து 7 கிலோ மீட்டர் தொலைவிலும், ஆயிரம் விளக்குப் பகுதியிலிருந்து 5 கிலோ மீட்டர் தொலைவிலும், கோடம்பாக்கத்துக்கு அருகிலும் உள்ளது. ஹோட்டலில் இருந்து பெரும்பாலானவர்கள் அருகிலுள்ள இடங்களான மெரினா கடற்கரை, சிட்கோ தொழிற்பேட்டை மற்றும் கிண்டி குதிரைப் பந்தயம் போன்ற பிரசிதிபெற்ற இடங்களை விரைவாக அணுக முடியும்.

## போக்குவரத்து
**ரெயின்ட்ரீ ஹோட்டலுக்கு அருகிலுள்ள போக்குவரத்து வசதிகள்:**
* சென்னை சர்வதேச விமான நிலையம் – 14 கிலோ மீட்டர்
* சென்னை ரயில் நிலையம் – 10 கிலோ மீட்டர்

## குறிப்புகள்

## வெளி இணைப்புகள்
* ரெயின் ட்ரீ விடுதிகள்

பகுப்பு:இந்திய உணவு விடுதிகள்
பகுப்பு:சென்னை தங்குவிடுதிகள்
கோல்கொண்டா விரைவுவண்டி

**கோல்கோண்டா விரைவுவண்டி**  (Golconda Express) செகந்திராபாத் மற்றும் ஆந்திராவின் குண்டூர் ஆகிய நகரங்களுக்கிடையே இயங்கும் நகரிடைத் தொடருந்து ஆகும். இந்தியாவின் தெற்கு மத்திய ரயில்வேயினால் இயக்கப்படும் கோல்கோண்டா எக்ஸ்பிரஸ் 17201 / 17202 என்ற வண்டி எண்ணுடன் செயல்படுகிறது. இது மற்ற அதிவிரைவு ரயில்களைப்போல் அல்லாமல், மெதுவாக ஓடக்கூடிய ரயிலாகும். இது 383 கிலோமீட்டர்களை கடக்க 8 மணிநேரத்தினை எடுத்துக்கொள்கிறது. இந்த இடைப்பட்ட தூரத்தில் இருக்கும்  ரயில் நிறுத்தங்கள் அனைத்திலும் நின்று செல்வதால், மெதுவான பயணத்தினை பயணிகளுக்கு அளிக்கிறது. மொத்த பயணநேரத்தில் சராசரியாக 8 மணிநேரம் 15 நிமிடங்களில் 385 கிலோமீட்டர்களைக் (239 மைல்) கடக்கிறது. தினசரி செயல்படும் ரயில்சேவையாக இது இயங்கி வருகிறது. நிறுத்துமிடங்களையும் கணக்கில் கொண்டால் இதன் வேகம் மணிக்கு 46.91 கிலோமீட்டர் (29.15 மைல்) ஆகும்.

17202 என்ற ரயில் வண்டி எண்ணுடன் செகந்திரபாத் சந்திப்பில் இருந்து குண்டூர் சந்திப்பிற்கும், 17201 ரயில் என்ற வண்டி எண்ணுடன் குண்டூர் சந்திப்பில் இருந்து செகந்திரபாத் சந்திப்பிற்கும் கோல்கோண்டா விரைவுவண்டி செயல்படுகிறது.

## பெயர்க் காரணம்

ஹைதராபாத்தில் உள்ள வரலாற்றுச் சிறப்புமிக்க கோல்கொண்டா கோட்டையினை நினைவுகூரும் வகையில் கோல்கோண்டா விரைவுவண்டி என்ற பெயர் வைக்கப்பட்டுள்ளது. குதுப் ஷாஹி வம்சத்தினரால் உருவாக்கப்பட்ட இக்கோட்டை ஹைதராபாத்தில் குறிப்பிடத்தக்க இடங்களில் ஒன்று, அவர்கள் வம்சத்தின் அடையாளம்.

## பதிவுகள்

1973 ஆம் ஆண்டு கோல்கோண்டா எக்ஸ்பிரஸ், இந்தியாவின் நீராவியினால் இயங்கும் ரயில்களில் மிக விரைவானது என்று பெயர் பெற்றது.

## வழிகள்

செகந்திராபாத்தில் இருந்து குண்டூருக்குச் செயல்படும் கோல்கோண்டா எக்ஸ்பிரஸ் விஜயவாடா, வாரங்கல் மற்றும் காஸிபேட் ஆகியே நகரங்களின் வழியே செல்கிறது. குண்டூரில் இருந்து காலையில் 5.45 மணிக்கு புறப்படும் கோல்கோண்டா எக்ஸ்பிரஸ் செகந்திராபாத்தினை மதியம் 1.45 மணியளவில் சென்றடைகிறது. கோல்கோண்டா எக்ஸ்பிரஸ் செகந்திராபாத்தில் இருந்து மதியம்  1.05 க்கு புறப்பட்டு குண்டூரினை 8.20 மணியளவில் சென்றடைகிறது.

## விபத்துக்கள்

2003 ஆம் ஆண்டு ஜூலை மாதம் 2 ஆம் தேதி கோல்கோண்டா எக்ஸ்பிரஸ் வாரங்கலுக்கு அருகேயுள்ள பாலத்தில் விபத்துக்குள்ளானது. இந்த விபத்தில் குறைந்தபட்சம் 21 பேர் இறந்ததாக அறியப்படுகிறது. 1999 ஆம் ஆண்டு ஆந்திர பிரதேச மாநிலத்தின், வாரங்கல் மாவட்டத்தில்  கோல்கோண்டா எக்ஸ்பிரஸ் ஃகான்புர் ரயில் நிலையத்திற்கு அருகே தண்டவாளத்தில் இருந்து தடம்புரண்டது.

2014 ஆம் ஆண்டு கோல்கோண்டா எக்ஸ்பிரஸின் ஒரு பெட்டியில் தீ விபத்து ஏற்பட்டது. தீ விபத்தினைப் பற்றி அறிந்தவுடன் அடுத்தடுத்த பெட்டிகளில் இருந்த பயணிகள் அங்கிருந்து வெளியே குதித்து தப்பித்தனர்.

## வழித்தடமும் நிறுத்தங்களுக்கான நேரமும்

## மேற்கோள்கள்

பகுப்பு:இந்திய விரைவுவண்டிகள்
மன்னன் (திரைப்படம்)

***மன்னன்*** (*Mannan*) 1992-ஆம் ஆண்டில் பி. வாசுவின் இயக்கத்தில் வெளியான ஒரு இந்தியத் தமிழ்த் திரைப்படமாகும். ரஜினிகாந்த், குஷ்பு, விஜயசாந்தி, மனோரமா, பண்டரி பாய், கவுண்டமணி, விசு ஆகியோர் முக்கிய கதாப்பாத்திரங்களில் நடித்திருந்தனர். இப்படம் 1986இல் ராஜ்குமாரின் நடிப்பில் வெளியான *[[அனுராகா அரலித்து]]* என்ற கன்னட படத்தின் மீளுருவாக்கமாகும்.

## நடிகர்கள்
* ரஜினிகாந்த் — கிருஷ்ணன்  
* விஜயசாந்தி — சாந்தி தேவி 
* குஷ்பூ — மீனா 
* கவுண்டமணி — முத்து 
* விசு — விஸ்வநாதன்
* மனோரமா — அழகி 
* பண்டரி பாய் — பார்வதியம்மாள் (கிருஷ்ணனின் தாயார்)
* பிரதாபசந்திரன் — ராகவன் 
* சரத் சக்சேனா — சதிஷ் 
* வி. கே. ராமசாமி — மீனாவின் தந்தை 
* பிரபு — சிறப்புத் தோற்றம்

## பாடல்கள்
இத்திரைப்படத்திற்கு இசையமைத்தவர் இளையராஜா, அனைத்துப் பாடல்களையும் கவிஞர் வாலி இயற்றினார். இந்தப் படத்தில் "அடிக்குது குளிரு" பாடல் மூலம் பின்னணிப் பாடகராக ரஜினிகாந்த் அறிமுகமானார். இந்த பாடல் கல்யாணி ராகத்தில் அமைக்கப்பட்டுள்ளது.

## வெளியீடும் வரவேற்பும்
பொங்கல் பண்டிகையின் போது 15 ஜனவரி 1992 அன்று மன்னன் வெளியிடப்பட்டது . திரைப்படம் 25 வாரங்களுக்கு மேல் திரையரங்குகளில் ஓடியது.
## மேற்கோள்கள்

## வெளி இணைப்புகள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:விஜயசாந்தி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:பிரபு நடித்த திரைப்படங்கள்
கிராண்ட் எலியட்

**கிராண்ட் டேவிட் எலியட்** (*Grant David Elliott*, பிறப்பு: 21 மார்ச் 1979, ஜோகானஸ்பேர்க்) நியூசிலாந்து துடுப்பாட்ட வீரர். பல்துறை ஆட்டக்காரரான இவர் வலக்கை மட்டையாளரும், வலக்கைப் பந்துவீச்சாளரும் ஆவார்.

தென்னாப்பிரிக்காவில் பிறந்த எலியட் 1996-97 காலப்பகுதியில் தென்னாப்பிரிக்காவில் கௌட்டெங் அணியில் முதல்தரப் போட்டிகளில் விளையாடினார். 2001 ஆம் ஆண்டில் நியூசிலாந்துக்கு இடம் பெயர்ந்தார். 2007 ஆம் ஆண்டில் நியூசிலாந்து அணியில் விளையாடுவதற்குத் தகுதி பெற்றார்.

2008 ஆம் ஆண்டில் நியூசிலாந்து தேசிய அணியில் சேர்ந்து முதல் முதலாக இங்கிலாந்து அணிக்கு எதிராக தேர்வுப் போட்டியில் விளையாடினார். அதே ஆண்டில் இங்கிலாந்துக்கு எதிரான ஒரு-நாள் போட்டியிலும் விளையாடி முதல் ஆட்டத்தில் 3 இலக்குகளைக் கைப்பற்றினார். 2009 ஆம் ஆண்டில் தனது மூன்றாவது போட்டியில் ஆத்திரேலியாவுக்கு எதிராக விளையாடி தனது முதலாவது சதத்தைப் பெற்றார். 2013 ஆம் ஆண்டுக்குப் பின்னர் இவர் எந்த ஒரு-நாள் போட்டியிலும் கலந்து கொள்ளாவிட்டாலும், 2015 உலகக்கிண்ணப் போட்டியில் விளையாட அழைக்கப்பட்டார்.

## பன்னாட்டு சதங்கள்

## மேற்கோள்கள்

## வெளி இணைப்புகள்

* 
* Buzzbats 
*
*
* 

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:நியூசிலாந்துத் துடுப்பாட்ட வீரர்கள்
பகுப்பு:சர்ரே துடுப்பாட்டக்காரர்கள்
செருமானியப் பன்னாட்டுப் பள்ளி, சென்னை

**செருமானிய பன்னாட்டுப் பள்ளி, சென்னை** (*German International School Chennai*) சென்னையின் புறநகர்ப்பகுதியான பாலவாக்கத்தில் பன்னாட்டு மாணவர்களும் பயிலுமாறு அமைந்துள்ள துவக்கப்பள்ளியும் இடைநிலைப் பள்ளியுமாகும். இந்தப் பள்ளி 2010ஆம் ஆண்டு சென்னையிலுள்ள செருமானிய கிளைத் தூதரகம் மற்றும் கோத்தே கழகத்தின் துணையுடன் நீலாங்கரையில் நிறுவப்பட்டது. பின்னர் பாலவாக்கத்திற்கு விரிவாக்கப்பட்டு 2014ஆம் ஆண்டிலிருந்து  தங்குவிடுதி வசதியையும் அளிக்கத் துவங்கியுள்ளது. ஒன்றாவது வகுப்பிலிருந்து எட்டாவது வகுப்பு வரை செருமனியில் பின்பற்றப்படும் துரிங்கிய பாடத்திட்டத்தின்படியும் 9ஆவது, 10ஆவது வகுப்புகளில்  பன்னாட்டளவில் பின்பற்றப்படும் பன்னாட்டு இடைநிலைக் கல்விக்கான பொதுச் சான்றிதழ் (IGCSE) பாடதிட்டத்தின்படியும் கல்வி வழங்கப்படுகின்றது. ஆங்கிலம், செருமன் இருமொழிகளில் கல்வி பயில்விக்கப்படுகின்றது.   
## மேற்சான்றுகள்

பகுப்பு:சென்னை பள்ளிகள்
பகுப்பு:நனிசைவம்
பர்குந்தா

**பர்குந்தா** (**Farkhunda**) என்பவர் ஆப்கானிஸ்தானின் தலைநகரான காபூலைச் சேர்ந்த 27 வயது பெண் ஆவார். 2015 ஆம் ஆண்டு மார்ச்சு மாதம் 19 ஆம் திகதி  அங்குள்ள ஷா-டோ ஷாம்சிரா மசூதிக்குள் தொழுகைக்குச்சென்ற போது  குரானை எரித்துவிட்டதாக எழுந்த தவறான தகவலால் அடித்துக்கொலை செய்யப்பட்டார்.

## நிகழ்வு
காபூலில் அமைந்துள்ள ஷா-டோ ஷாம்சிரா மசூதிக்கு பர்குந்தா தொழுகைக்குச் சென்றபோது, அவர் குரானை எரித்துவிட்டதாகச் சிலர் வெளியில் ஒரு தகவலைச் சொன்னார்கள். அது  நகர் முழுவதும் பரவியதால் ஏராளமான ஆட்கள் கூடி அவளை மசூதிக்கு வெளியில் இழுத்துவந்து அடித்துக் கொன்றனர். அவரின் உயிர் பிரிவதற்குள் அந்த நகரில் ஓடும் ஆற்றங்கரைக்கு எடுத்துச்சென்று எரித்தனர். ஆனால் இதை ஆயிரக்கணக்கானோர் சுற்றி நின்று வேடிக்கை மட்டும் பார்த்தனர். அப்போது தீயணைப்பு வீரர்கள் அப்பெண்ணின் உடலை மீட்டுச்சென்றனர்.

## விசாரணை
ஆப்கானிஸ்தான் காவலர்கள் நடத்திய முதற்கட்ட விசாரணையில் இவர் நிரபராதி என்று தெரிய வந்துள்ளது. அதனால் இவரின் சாவுக்கு நியாயம் கேட்டு ஏராளமான பெண்கள் காபூல் நகரில் ஊர்வலம் சென்றனர்.

## மேற்கோள்கள்

பகுப்பு:இசுலாமும் வன்முறையும்
பகுப்பு:ஆப்கானித்தான் மக்கள்
பகுப்பு:2015 நிகழ்வுகள்
இடைகால்

**இடைகால்** (*IDAIKAL*) தமிழ்நாட்டில் தென்காசி மாவட்டம் கடையநல்லூர் வட்டத்தில் உள்ள ஒரு கிராமம் ஆகும். இந்த ஊர் மதுரை-தென்காசி நெடுஞ்சாலையில் உள்ளது. இந்த ஊரிலிருந்து வடக்கே 5 கிலோமீட்டர் தூரத்தில் கடையநல்லூரும், தெற்கே 8 கிலோமீட்டர் தூரத்தில் தென்காசியும் உள்ளது.

பிற்காலப் பாண்டியல் ஆண்டிக் காலத்தில் *முள்ளிநாடு* என்ற நாட்டுப் பிரிவில் இந்த ஊர் அடங்கி இருந்தது. 

இவ்வூரில் மீனாட்சி சுந்தரம் ஞாபகார்த்த மேல்நிலைப் பள்ளி என்ற பள்ளிக்கூடம் மிக முக்கிய கல்வி நிறுவனம் ஆகும். முப்பிடாதி அம்மன் கோவிலில் சித்திரை மாத திருவிழா பிரசித்தி பெற்றது. இவ்வூரில் தேவர், சேனைத்தலைவர், இடையர், விஸ்வகர்மா, படையாச்சி உள்ளிட்ட பல்வேறு சமுகத்தினரும், இந்து, முஸ்லீம், கிறித்துவ மதத்தை சார்ந்தவரும் வாழ்கின்றனர்.

## ஊரில் உள்ள கோயில்கள்
* தியாகராஜசுவாமி கோயில்

## மேற்கோள்கள்

பகுப்பு:தென்காசி மாவட்டத்திலுள்ள கிராமங்கள்
செருமன்விங்ஸ் விமானம் 9525

**செருமன்விங்ஸ் விமானம் 9525** (*Germanwings Flight 9525*, **4U9525**) என்பது பார்செலோனாவிலிருந்து தியூசல்டோர்ஃபு வரை செல்லும் செர்மன்விங்சு நிறுவனத்தால் இயக்கப்படும் பன்னாட்டு பயணிகள் வானூர்தியாகும். இது செருமனியின் லுஃப்தான்சா வானூர்தி நிறுவனத்தின் குறைந்த விலை வானூர்திப்பிரிவாகும். ஏர்பஸ் ஏ320-200 ரக வானூர்தி 2015 மார்ச்சு 24 அன்று பிரான்சில் ஆல்ப்ஸ் மலையில் நீசூ நகரின் வடமேற்கே 100 கி.மீ. தொலைவில் மோதி விபத்துக்குள்ளானதில் அதில் பயணம் செய்த அனைத்து 144 பயணிகளும் 6 பணியாளர்களும் உயிரிழந்தனர்.

இவ்விபத்து செருமன்விங்க்சு வானூர்தியின் துணை வானோடி 27-அகவையுள்ள அந்திரேயாசு லூபிட்சு வேண்டுமென்றே வானூர்தியை மலையில் மோதவிட்டுள்ளார் எனவும், இவர் மனத்தளர்ச்சியால் பாதிக்கப்பட்டவர் என்றும் பிரெஞ்சு மற்றும் செருமானிய வான்போக்குவரத்து அதிகாரிகள் கூறியுள்ளனர்.

## பின்னணி
### வானூர்தி
thumbnail|இடது|பயண தடம், புறப்பட்ட & விபத்து நேர்ந்த நேரம்
விபத்துக்குள்ளான ஏர்பஸ் ஏ320 ரகத்தைச் சேர்ந்த வானூர்தி 24-ஆண்டுகள் பழமையானதாகும். இது 1990 நவம்பர் 29 இல் தனது பறப்பை ஆரம்பித்தது. மொத்தம் 58,300 பறப்பு மணித்தியாலங்களில் 46,700 தடவைகள் இது பறந்துள்ளது.

### வானோடிகள்

தலைமை வானோடி காப்டன் பாட்ரிக் சொன்டன்ஹைமர், 10 ஆண்டுகள் வரை (6000 பறப்பு மணிகள்) செருமன்விங்சு, லுஃப்தான்சா, கொன்டோர் சேவைகளின் வானோட்டியாகப் பணியாற்றியுள்ளார்.

துணை வானோடி முதலாவது அதிகாரி அந்திரியாசு லூபிட்சு (27). இவர் மனத்தளர்ச்சியினால் பாதிக்கப்பட்டு மருத்துவமனையில் சிகிச்சை பெற்று வந்தவர் என்றும், இதனால் 2009 ஆம் ஆண்டில் வானோடிப் பயிற்சியின் போது இவர் சில காலம் விடுமுறை எடுத்துக் கொண்டார். இவர் 630 பறப்பு மணிகள் பறந்த அனுபவம் உள்ளவர்.

### பயணிகள்
விபத்துக்குள்ளான வானூர்தியில் 144 பயணிகள் சென்றிருந்தனர். மொத்தம் 18 நாடுகளை சேர்ந்த இவர்களில் பெரும்பாலானோர் செருமனியரும் எசுப்பானியரும் ஆவர். இவர்களில் சிலர் இரட்டைக் குடியுரிமை பெற்றவர்களும் அடங்குவர்.

பயணிகளில் 18 பேர் செருமானியப் பாடசாலை மாணவர்களும், 2 ஆசிரியர்களும் அடங்குவர். இவர்கள் பயிற்சிக்காக பார்செலோனா சென்று திரும்பியிருந்தனர். செருமனியைச் சேர்ந்த இரண்டு புகழ்பெற்ற ஒபேரா பாடகர்களும் பயணிகளில் அடங்குவர்.

## விபத்து
வானூர்தி 9295 பார்சிலோனாவின் எல் பிராட் வானூர்தி நிலையத்தில் 10:01:12 மஐநே (09:01.12 ஒஅநே) மணிக்கு புறப்பட்டது. தியூசல்டோர்ஃபு வானூர்தி நிலையத்திற்கு 1:39 மஐநே (10:39 ஒஅநே) வர வேண்டும். வானூர்தி புறப்பட குறிக்கப்பட்டிருந்த நேரம் 09:35 மஐநே  (08:35 ஒஅநே).

பிரெஞ்சு வான் வழி போக்குவரத்து அதிகாரி வானூர்தி உயரத்தில் இருந்து கீழ் நோக்கி பயணித்த போது இன்னலில் இருந்ததாகவும் பின்பு வானூர்தியுடனான தொடர்பு துண்டிக்கப்பட்டதாகவும் கூறுகிறார்.

வேண்டுமென்றே வானூர்தி வீழ்த்தப்பட்டிருக்க வேண்டும் என நிபுணர்களால் நம்பப்படுகிறது.

## காரணம்
இந்த வானூர்தி விபத்துக்கு துணை வானோடி அந்திரியாசு லூபிட்சு  காரணம் என்று கூறப்பட்டுள்ளது. முதல் வானோடி வானூர்தியின் கட்டுப்பாட்டை எடுத்துக்கொள்ளும் படி முதல் வானோடியிடம் கூறுவதும் அதன் பின் அவரின் இருக்கை நகர்த்தப்படுவதும் பின்னர் அவர் கதவைத்தட்டும்போது இரண்டாவது வானோடி கதவை திறப்பது கேட்கப்படவில்லை என்றும் ஒலிப்பதிவுக்கருவியில் கேட்பதாக கூறப்படுகிறது. இரண்டாவது கருப்புப்பெட்டி கண்டிபிடிக்கப்பட்டுள்ளது,  அதன் படி அந்திரியாசு லூபிட்சு வானூர்தியை 100 அடிக்கு செல்லும்படி தானியங்கிக்கு கட்டளை கொடுத்துள்ளார் என்றும் தானியங்கியின் பல முறை வேகத்தை மாற்றி விரைவாக கீழிறங்கும் படி வைத்துள்ளார் என்றும் தெரியவந்துள்ளது.

## மேற்கோள்கள்

பகுப்பு:2015 விபத்துகள்
பகுப்பு:விமான விபத்துகள்
லுஃப்தான்சா

**இடாய்ச்சு லுஃப்தான்சா [[Aktiengesellschaft|AG]]** () (), **லுஃப்தான்சா** (சில நேரங்களில் *லுஃப்தான்சா செருமன் விமானச்சேவை நிறுவனம்* என்றும் அழைக்கப்படுகிறது), என்பது செருமன் விமானச்சேவை நிறுவனமாகும்.{{#tag:ref|1994 வரை, லுஃப்தான்சா மேற்கு செருமனிஅரசுக்கு சொந்தமான தேசிய விமானச்சேவை நிறுவனமாக இருந்தது.

இது 18 உள்நாட்டு சேவைகளையும், ஆப்ரிக்கா, அமெரிக்கா, ஆசியா மற்றும் ஐரோப்பா கண்டங்களில் உள்ள 78 நாடுகளில் உள்ள 197 அனைத்துலக முனையங்களுக்கு 280 விமானங்களைக் கொண்டு விமான சேவையை வழங்குகிறது

## மேற்கோள்கள்


பகுப்பு:விமானசேவை நிறுவனங்கள்
ரேடான் இருபுளோரைடு

**ரேடான் டைபுளோரைடு** (*Radon difluoride*) என்பது RnF2 என்ற மூலக்கூறு வாய்பாடு கொண்ட ரேடானின் ஒரு சேர்மமாகும். பண்புகளால் இது ஒரு மந்தவாயு வகைச் சேர்மம் ஆகும். ரேடான் புளோரின் வாயுவுடன் நேரடியாக வினைபுரிந்து திடநிலை சேர்மமாக மாறும் தன்மையைக் கொண்டுள்ளது. தெளிவற்ற விகிதாசாரத்துடன் பகுதிப்பொருட்களைக் கொண்டுள்ள இச்சேர்மத்தை ஆவியாக்க முயற்சித்தால் உருக்குலைந்து சிதைவடைகிறது. மந்தவாயுக்களின் பிற இருமூலக்கூறுச் சேர்மங்களைப் போல இல்லாமல் இது ஒரு அயனிச்சேர்மமாக இருக்கலாம் என்று வேதிக்கணக்கீட்டு ஆய்வு முடிவுகள் தெரிவிக்கின்றன. ரேடான் ஒரு கதிரியக்கத் தனிமம் என்பதால் இச்சேர்மத்தின் பயன்பாடு மிகக்குறைவாகவே உள்ளது. மிக நீண்ட ஆயுட்காலம் கொண்டதாக கருதப்படும் ரேடான்–222 தனிமத்தின் அரை ஆயுட்காலம் 3.82 நாள்கள் ஆகும்.

## மேற்கோள்கள்

பகுப்பு:ரேடான் சேர்மங்கள்
பகுப்பு:புளோரைடுகள்
பகுப்பு:அருமன் வாயு சேர்மங்கள்
மத்தியப் பிரதேச மாவட்டப் பட்டியல்

இந்தியாவின், மத்தியப் பிரதேசம் மாநிலம் நிர்வாக வசதிக்காக போபால் கோட்டம், சம்பல் கோட்டம், குவாலியர் கோட்டம்,  இந்தூர் கோட்டம், ஜபல்பூர் கோட்டம், நர்மதாபுரம் கோட்டம், ரேவா கோட்டம், சாகர் கோட்டம், ஷாடோல் கோட்டம் மற்றும் உஜ்ஜைன்  கோட்டம் எனப் பத்து கோட்டங்களில் பின் வரும் 55 மாவட்டங்களை இணைத்துள்ளனர்.

## கோட்டங்கள்

## மாவட்டங்கள்
மத்தியப் பிரதேசம் மாநிலம் 55 மாவட்டங்களைக் கொண்டது.

## மேலும் பார்க்கவும்

* மத்தியப் பிரதேசம்
* மத்தியப் பிரதேச அரசு
* மாவட்டம் (இந்தியா)

## மேற்கோள்கள்

## வெளி இணைப்புகள்

* மத்தியப் பிரதேச அரசு 

பகுப்பு:மத்தியப் பிரதேசம்

பகுப்பு:இந்திய மாவட்டங்கள்
விஜய் மகேந்திரன்

**விஜய் மகேந்திரன்**, ஒரு எழுத்தாளர் ஆவார். மேலும், பிஸியோதெரபி துறையில் பணியாற்றியுள்ள இவர், அயர்லாந்து நாட்டின் பிஸியோதெரபி கவுன்சிலில் உறுப்பினராகவும் உள்ளார்.

## எழுத்துலக வாழ்வு
உயிர்மை பதிப்பக வெளியீடாக வந்த *நகரத்திற்கு வெளியே* என்கிற சிறுகதைத் தொகுப்பின் மூலம் எழுத்தாளராக அறியப்பட்டவர். 1978ஆம் ஆண்டு மதுரையில் பிறந்த இவர் 2006ஆம் ஆண்டிலிருந்து சிற்றிதழ்களில் கதைகள் எழுதிவருகிறார்.  இப்போது சென்னையில வசித்து வருகிறார். இவரது நகரத்திற்கு வெளியே சிறுகதைத் தொகுப்புக்காக 2011 ஆண்டிற்கான ஜெயந்தன்  படைப்பிலக்கிய  விருது கிடைத்துள்ளது. கட்டுரைகள், விமர்சனங்கள், இணையம் என்று பன்முக தளத்தில் இயங்கி வரும் இவர், *செவ்வி எனும் இலக்கிய அமைப்பின் ஒருங்கிணைப்பாளராகவும் செயல்படுகிறார். *ஊடுருவல் தற்போது அவர் எழுதி வரும் நாவல் ஆகும்.

## எழுதிய நூல்கள்
# இருள் விலகும் கதைகள் (இளம் படைப்பாளிகளை மையமாகக் கொண்டு இந்தத் நூலைத் தொகுத்திருக்கிறார்.)
# நகரத்திற்கு வெளியே- சிறுகதை தொகுப்பு( ஜெயந்தன் படைப்பிலக்கிய விருது பெற்றது.
இவரது கதைகள் உயிர் எழுத்து கதைகள், சிக்கி முக்கி கதைகள் போன்ற தொகுப்புகளில் சேர்க்கப்பட்டுள்ளன.
மதுரை மாவட்ட கதைகள் தொகுப்பிற்கும் இவரது கதை தேர்வாகி உள்ளது.

## மேற்கோள்கள்
"விஜய் மகேந்திரனின் வலைப்பூ"

பகுப்பு:தமிழக எழுத்தாளர்கள்
பகுப்பு:மதுரை மாவட்ட எழுத்தாளர்கள்
ஜே டபிள்யூ மார்ரியோட் மும்பை

ஜேடபிள்யூ மார்ரியோட் குழுவினால் மும்பையில் **ஜே டபிள்யூ மார்ரியோட் மும்பை** (*JW Marriott Mumbai*) அமைக்கப்பட்டது. இது இந்தியாவின் மும்பையில் அமைந்துள்ளது. ஜேடபிள்யூ மார்ரியோட் என்பவரால் நிறுவப்பட்டது. ரஹேஜா விருந்தோம்பல் இந்த ஹோட்டலின் இணைச்சொந்தக்காரராக  "ரஹேஜா விருந்தோம்பல்" உள்ளது.

இந்தியாவில் அமைக்கப்பட்ட மார்ரியோட் குழுவின் ஹோட்டல்களில், முதல் ஹோட்டல் இதுதான். திருமணச் சேவைகளுக்காவும் பயன்படுத்தப்படுகிறது.  இந்தி நடிகர்கள் மற்றும் நடிகைகளிடம் மிகவும் பிரபலமான இரவுநேரக் கூடுமிடமாக இந்த ஹோட்டலின் ‘எனிக்மா’ என்றழைக்கப்படும் இரவுநேர விடுதி உள்ளது. இவை தவிர மேலும் பல வசதிகளையும் இங்கு விருந்தினர்களுக்குச் செய்து கொடுக்கப்படுகிறது.

## இதர விவரங்கள்
மார்ரியோட் மும்பை ஹோட்டல் ஜனவரி 2002 இல் திறக்கப்பட்டது.  மார்ரியோட் மும்பை ஹோட்டலில் மொத்தம் 356 அறைகள் உள்ளன. சூட் அறைகள் 29, உணவகங்கள் 5 மற்றும் வாகனங்கள் நிறுத்தும் வசதியும் உள்ளது.

## மார்ரியோட் குழுவினால் இந்தியாவில் அமைக்கப்பட்ட பிற ஹோட்டல்கள்
# கோர்ட்யார்ட் மார்ரியோட் ஆக்ரா
# கோர்ட்யார்ட் அஹமதாபாத்
# த ரிட்ஸ்-கார்ல்டன், பெங்களூர்
# ஜேடபிள்யூ மார்ரியோட் ஹோட்டல் பெங்களூர்
# பெங்களூர் மார்ரியோட் ஹோட்டல் வைட்ஃபீல்டு
# ஃபஏர்ஃபீல்டு மார்ரியோட் பெங்களூர் ராஜாஜிநகர்
# கோர்ட்யார்ட் போபால்
# கோர்ட்யார்ட் பிலஸ்பூர்
# ஜேடபிள்யூ மார்ரியோட் ஹோட்டல் சண்டிகர்
# கோர்ட்யார்ட் சென்னை
# கோர்ட்யார்ட் குர்கான்
# ஹைதராபாத் மார்ரியோட் ஹோட்டல் மற்றும் மாநாட்டு மையம்
# கோர்ட்யார்ட் ஹைதராபாத்
# ஜெய்பூர் மார்ரியோட் ஹோட்டல்
# கொச்சி மார்ரியோட் ஹோட்டல்
# கோர்ட்யார்ட் கொச்சி விமான நிலையம்
# ஜேடபிள்யூ மார்ரியோட் ஹோட்டல் மும்பை
# ஜேடபிள்யூ  மார்ரியோட் மும்பை சாஹர்
# மறுமலர்ச்சி மும்பை மாநாட்டு மைய ஹோட்டல்
# கோர்ட்யார்ட் மும்பை சர்வதேச விமான நிலையம்
# ஏரிப்புற குடில்கள், மும்பை
# ஜேடபிள்யூ மார்ரியோட் ஹோட்டல் புதுடெல்லி ஏரோசிட்டி
# கோவா மார்ரியோட் ரிசோர்ட் மற்றும் மருத்து நீருற்று
# ஜேடபிள்யூ மார்ரியோட் ஹோட்டல் புனே
# கோர்ட்யார்ட் புனே சகன்
# கோர்ட்யார்ட் புனே நகர மையம்
# கோர்ட்யார்ட் புனே ஹிஞ்சேவடி
# JW மார்ரியோட் முசூரி வால்நட் க்ரூவ் ரிசோர்ட் மற்றும் மருத்து நீருற்று

## இருப்பிடம்
JW மார்ரியோட் மும்பை ஜுஹூ கடற்கரையில் அமைந்துள்ளது. விமான நிலையத்திற்கு மிகவும் அருகாமையில் அமைந்துள்ளது. ஹோட்டலில் இருந்து, வெர்சோவா கடற்கரை 5 கிலோ மீட்டர் தொலைவிலும், இளவரசர் வால்ஸ் அருங்காட்சியகம் 5 கிலோ மீட்டர் தொலைவிலும் அமைந்துள்ளது. எலிபென்டா குகைகள் மற்றும் இந்தியாவின் நுழைவு வாயில் 27 கிலோ மீட்டர் தொலைவிலும், ராணியின் கழுத்துமாலை, சித்திவிநாயகர் கோவில் 15 கிலோ மீட்டர் தொலைவிலும் மற்றும் ஹாஜி அலி மசூதி 15 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்களை சுற்றிப் பார்க்கலாம்.

## போக்குவரத்து
JW மார்ரியோட் மும்பை ஹோட்டலுக்கு அருகிலுள்ள போக்குவரத்து வசதிகள்:
*மும்பை விமான நிலையம் – சுமார் 9 கிலோ மீட்டர் 
*மும்பை ரயில் நிலையம் – சுமார் 5 கிலோ மீட்டர்

## குறிப்புகள்

பகுப்பு:இந்திய உணவு விடுதிகள்
டெக்கான் விரைவுவண்டி

**டெக்கான் விரைவுவண்டி**(*Deccan Express*) என்பது புனே மற்றும் மும்பை நகரங்களுக்கிடையே செயல்படும் தொடருந்தாகும். இது தினமும் மாலை 3.30 மணிக்கு புறப்படும். இதன் பயணதூரம் 192 கிலோமீட்டர்.

## சேவைகள்
இந்திய ரயில்வேயினால் டெக்கான் எக்ஸ்பிரஸ் செயல்படுத்தப்படுகிறது. இது மத்திய ரயில்வே பிரிவின்கீழ் இயங்குகிறது. புனே முதல் மும்பை வரை இயங்கும், குறிப்பிட்ட நிறுத்தங்களில் மட்டும் நிற்கக்கூடிய ஆறு தொடருந்துகளில் டெக்கான் விரைவுவண்டியும் ஒன்று. இது தவிர மீதமுள்ள ஐந்து தொடருந்துகள்: பிரகதி விரைவுவண்டி, டெக்கான் குயின், இந்திரயாணி விரைவுவண்டி மற்றும் இன்டர்சிட்டி விரைவுவண்டி.

## வண்டி எண்
11007 மற்றும் 11008 என்ற வண்டி எண்களுடன் டெக்கான் விரைவுவண்டி செயல்படுகிறது. 
11007 என்ற வண்டி எண்ணுடன் மும்பையில் இருந்து புனே சந்திப்பிற்கும், 11008 என்ற வண்டி எண்ணுடன் புனே சந்திப்பில் இருந்து மும்பை ரயில் நிலையத்தினையும்  அடைகிறது.

## பெயர்க் காரணம்
புனே நகரம் அமைந்துள்ள டெக்கான் பீடபூமியினை நினைவுகூறும் வகையில் டெக்கான் எக்ஸ்பிரஸ் என்று பெயர் சூட்டப்பட்டுள்ளது.

## கால அட்டவணை
மும்பை சிஎஸ்டி தொடருந்து நிலையத்தில் இருந்து புனே சந்திப்பினை அடைவதற்குள் பத்து தொடருந்து நிலையங்களில் நிற்கிறது. ஒவ்வொரு தொடருந்து நிலையத்திலும் இரண்டு நிமிடங்கள் நிற்கிறது. நிறுத்தற்குரிய பத்து தொடருந்து நிலையங்கள்: தாதர் (DR), தானே (TNA), கல்யாண் சந்திப்பு (KYN), நேரல் (NRL), கர்ஜாட் (KJT), காண்டாலா (KAD), லோனாவாலா (LNL), டாலேகௌன் (TGN), காட்கி (KK) மற்றும் சிவாஜி நகர் (SVJR). இதன் மொத்த பயண நேரம் நான்கு மணிநேரம், பத்து நிமிடங்கள் ஆகும்.

11007 என்ற வண்டி எண் கொண்ட டெக்கான் விரைவுவண்டி, மும்பை சிஎஸ்டி ரயில் நிலையத்தில் இருந்து காலை 7 மணிக்கு புறப்பட்டு புனே சந்திப்பினை காலை 11.05 மணிக்கு சென்றடைகிறது. மீண்டும் அங்கிருந்து திரும்பும்போது புனே சந்திப்பில் இருந்து மாலை 3.30 மணிக்கு புறப்பட்டு, மும்பை சிஎஸ்டி ரயில் நிலையத்தினை இரவு 7.40 மணியளவில் சென்றடைகிறது.

## அட்டவணை
வண்டி எண் 11007 இன் வழிப்பாதை மற்றும் நிறுத்தங்களுக்கான அட்டவணை கீழே தொகுக்கப்பட்டுள்ளது:

## வழிப்பாதை மற்றும் நிறுத்தங்களுக்கான நேரங்கள் (11008):

## பெட்டிகள் தொகுத்தல்
டெக்கான் விரைவுவண்டியின் பெட்டிகளின் தொகுத்தல் விவரம்:

*வண்டி எண்: 11008 
:L – SLR - MLT - C2 - C1 – GEN – LDS - GEN - GEN - D5 - D4 - D3 - D2 - D1 - GEN - GEN - GEN - GEN - SLR

*வண்டி எண்:11007 
:SLR – UR - UR – UR – UR - D1 - D2 - D3 - D4 - D5 - C2 - C1 - UR - UR – SLR

## குறிப்புகள்

பகுப்பு:இந்திய விரைவுவண்டிகள்
அமிதவ் கோசு

**அமிதவ் கோஷ்** ***Amitav Ghosh*** (பிறப்பு 11 ஜூலை 1956)  ஓர் இந்திய எழுத்தாளர். ஐம்பத்தைந்தாவதாக 2018 ஆம் ஆண்டில் இந்தியாவின் மிக உயரிய இலக்கிய விருதான  ஞானபீட விருதை வென்றார். கோஷின் இலட்சிய நாவல்களில் குறிப்பாக இந்தியா மற்றும் தெற்காசியா மக்களின் தேசிய மற்றும் தனிப்பட்ட அடையாளத்தின் தன்மையை ஆராய சிக்கலான கதை உத்திகள் பயன்படுத்தப்பட்டிருக்கின்றன.  அவர் வரலாற்று புனைகதைகளை எழுதியுள்ளார்.காலனித்துவம் மற்றும் காலநிலை மாற்றம் போன்ற தலைப்புகளைப் பற்றி விவாதிக்கும் புனைக்கதை அல்லாத படைப்புகளையும் எழுதியுள்ளார்.

கோஷ் டெஹ்ராடூனில் உள்ள தி டூன் பள்ளியில் பயின்றார், மேலும் ஆக்ஸ்போர்டு பல்கலைக்கழகத்தில் சமூக மானுடவியலில் முனைவர் பட்டம் பெற்றார். இவர் புது தில்லியில் உள்ள ''இந்தியன் எக்ஸ்பிரஸ்'' செய்தித்தாள் மற்றும் பல கல்வி நிறுவனங்களில் பணியாற்றினார். அவரது முதல் நாவலான ''தி சர்க்கிள் ஆஃப் ரீசன்'' 1986 இல் வெளியிடப்பட்டது, இதனைத் தொடர்ந்து *தி ஷேடோ லைன்ஸ்* மற்றும் *[[தி கிளாஸ் பேலஸ்|தி க்ளாஸ் பேலஸ்]] உள்ளிட்ட கற்பனையான நாவல்களையும் எழுதினார்.* 2004 மற்றும் 2015 க்கு இடையில், அவர் இபிஸ் டிரைலாசி பற்றி எழுதினார், இது முதல் ஓபியம் போரின் உருவாக்கம் மற்றும் தாக்கங்களைப் பற்றிப் பேசுகின்றது. அவரது புனைகதை அல்லாத படைப்புகளில் *[[இன் ஆன் ஆன்டிக்குக் லேண்ட்|இன் ஆண்டிக் லாண்ட்]]* மற்றும் *தி கிரேட் டிரேஞ்ச்மென்ட்: கிலைமேட் சேஞ்ச் அன்டு தி அன்திங்கபில்*  போன்றவை அடங்கும்.

## சான்றுகள்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:ஞானபீட விருது பெற்றோர்
பகுப்பு:வாழும் மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:1956 பிறப்புகள்
பகுப்பு:கொல்கத்தா எழுத்தாளர்கள்
போக்கிரி ராஜா

***போக்கிரி ராஜா*** (*Pokkiri Raja*) 1982ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்திய தமிழ்த் திரைப்படமாகும். ரஜினிகாந்த், ஸ்ரீதேவி, ராதிகா ஆகியோர் முக்கிய கதாப்பாத்திரங்களில் நடித்த இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இது *சுத்தலுன்னாரு ஜாக்ரதா* என்னும் தெலுங்குத் திரைப்படத்தின் மீளுருவாக்கமாகும்.

## நடிகர்கள்
* ரஜினிகாந்த் - ரமேஷ் மற்றும் ராஜா  (இரட்டை வேடம்)
* ஸ்ரீதேவி - ரமேஷின் மனைவி 
* ராதிகா - ராஜாவின் காதலி 
* மனோரமா
* முத்துராமன் - இறுதியாக நடித்த திரைப்படம் 
* ஒய். ஜி. மகேந்திரன் 
* ஐ.எஸ்.ஆர்

## பாடல்கள்
இத்திரைப்படத்திற்கு இசையமைத்தவர் எம். எஸ். விஸ்வநாதன் ஆவார். இப்படத்தில் இடம்பெற்ற 4 பாடல்களையும், கண்ணதாசன் மற்றும் கங்கை அமரன் ஆகியோர் எழுதியிருந்தனர்.

## மேற்கோள்கள்

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
மிஸ்டர் பாரத்

***மிஸ்டர் பாரத்*** 1986இல் எஸ். பி. முத்துராமன் இயக்கத்தில் வெளியான ஓர் இந்திய தமிழ்த் திரைப்படமாகும். இப்படத்தில் ரசினிகாந்த், சத்யராஜ், அம்பிகா, கவுண்டமணி, எஸ். வி. சேகர் ஆகியோர் முக்கிய கதாப்பாத்திரங்களில் நடித்திருந்தனர். இது அமிதாப் பச்சன், சஞ்சீவ் குமார் நடிப்பில் 1978ஆம் ஆண்டில் வெளியான *திரிசூல்* இந்தி திரைப்படத்தின் மீளுருவாக்கமாகும்.

## கதைச் சுருக்கம்
ஒரு மகன், தனது தாயை ஏமாற்றி விட்டு வேறு ஒருவரை திருமணம் செய்துகொண்டு வாழும் தனது தந்தையை பழிவாங்கும் கதையாகும்.

## நடிகர்கள்

* ரசினிகாந்த்
* சத்யராஜ்
* அம்பிகா
* சாரதா
* கவுண்டமணி
* எஸ். வி. சேகர்
* ரகுவரன்
* விசு
* தீபன் 
* விஜி 
* வடிவுக்கரசி
* ஜோதிசந்திரா
* டெல்லி கணேஷ்
* ஐ. எஸ். இராமச்சந்திரன்

## தயாரிப்பு
இப்படத்தில் ரசினிகாந்தின் தந்தையாக சத்யராஜ் நடித்திருந்தார். ஆனால் சத்யராஜ்,  ரஜினியை விட 4 வயது குறைவானவர்.

## பாடல்கள்
இப்படம் இளையராஜாவின் இசையமைப்பில் வெளியான திரைப்படமாகும். இத்திரைப்படத்தில் இடம்பெற்ற, மலேசியா வாசுதேவன் மற்றும் எஸ். பி. பாலசுப்பிரமணியம் இணைந்து பாடிய சிறந்த வெற்றிப் பாடலான *என்னம்மா கண்ணு* பாடல், தனுஷ், சிரேயா மற்றும் பிரகாஷ் ராஜ் நடிப்பில் 2006ஆம் ஆண்டில் வெளியான திருவிளையாடல் ஆரம்பம் திரைப்படத்தில் மறுஆக்கம் செய்திருந்தனர். மேலும், இப்பாடலின் முதல் வரியான *என்னம்மா கண்ணு* என்ற பெயரில், சத்யராஜ் நடிப்பில் 2000ஆம் ஆண்டில் வெளியானது.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
லாம்டிங்

**லம்திங்**, **லாம்டிங்** அல்லது **லும்டிங்** (*Lumding*) என்பது இந்தியாவின் அசாம் மாநிலத்திலுள்ள ஒரு நகராட்சி ஆகும்.

## பெயர்க்காரணம்
'லாம்டிங்' என்பதில் லாம் - நீர் என்றும், டிங் என்றால் நீரின் முடிவு என்றும் பொருள் தருகிறது. காலப்போக்கில் இவ்விடத்தில் மக்கள் குடியேற்றம் அதிகரித்தது. ஒவ்வொரு மழைக்காலத்திலும் இவ்விடத்தின் தொடருந்து பாதைகளில் குறைவான மழையால் நன்றாக இருந்தது, அன்மைய காலங்களில் இது மாறியுள்ளது.

## போக்குவரத்து

இங்கு வடகிழக்கு எல்லைப்புற தொடருந்து மண்டலத்தின் தலைமையகம் அமைந்துள்ளது. இது உலகப் புகழ்பெற்ற லாம்டிங் - பாதர்பூர் மலை தொடருந்து பாதையின் நுழைவாயிலாக உள்ளது. இந்தப் பாதையானது யுனெஸ்கோவின் பாரம்பரிய சின்னமாகவும் அறிவிக்கப்பட்டுள்ளது.

## அரசியல்
லாம்டிங், நவ்காங் மக்களவைத் தொகுதிக்கு உட்பட்டதாகும்.

## குறிப்புகளும் மேற்கோள்களும்

பகுப்பு: வடகிழக்கு எல்லைப்புறத் தொடருந்து மண்டலம் (இந்தியா)
பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:நகாமோ மாவட்டம்
குற்றம் கடிதல்

**குற்றம் கடிதல்** தமிழில் வெளிவந்த திரைப்படமாகும். முற்றிலும் புதுமுகங்களே நடித்துள்ள இந்தத் திரைப்படத்தை ஜே. சதீசுக் குமாரும் கிறிஸ்டி சிலுவப்பனும்  தயாரிக்க, ஜி. பிரம்மா இயக்கியுள்ளார்.  இதில் சிறுவன் அஜய், இராதிகா பிரசித்தா, சாய் இராஜ்குமார், பாவெல் நவகீதன் ஆகியோர் நடித்துள்ளனர்.

இத்திரைப்படத்தில் வெவ்வேறு வாழ்க்கைத்தரங்களில் வாழும் மனிதர்கள் குறித்தும் ஓர் எதிர்பாராத நிகழ்வு இவர்களை எவ்வாறு பாதிக்கின்றது என்பதையும் மையப்படுத்தியுள்ளது. நாடகப்பாணியில்  திரைக்கதை  அமைக்கப்பட்டுள்ளது. இத்திரைப்படத்தின் தலைப்பு, ‘குற்றம் கடிதல்’ திருக்குறளின் 44ஆவது அதிகாரத்திலிருந்து  எடுக்கப்பட்டுள்ளது; இந்த அதிகாரத்தில் திருவள்ளுவர் குற்றமிழைப்பதை தவிர்க்க வலியுறுத்துகின்றார்.

2014ஆம் ஆண்டிற்கான தேசிய திரைப்பட விருதுகளில் தமிழ்த் திரைப்படத்திற்கான சிறந்த திரைப்படமாக இது தேர்ந்தெடுக்கப்பட்டுள்ளது.

## திரைப்பட விழாக்கள்
மார்ச் 24, 2015இல் இத்திரைப்படத்திற்கு 62ஆவது தேசிய திரைப்பட விருதுகளில் தமிழில் சிறந்த திரைப்படத்திற்கான விருது அறிவிக்கப்பட்டுள்ளது.

16ஆவது மும்பை திரைப்பட விழாவில்  ஆயிரத்தில் ஒருவன், ஆரண்ய காண்டம் திரைப்படங்களுடன் திரையிடத் திட்டமிடப்பட்டுள்ளது. ‘இந்தியத் திரைப்படங்களின் புதிய முகங்கள்’ பகுப்பில் இவை வேறு நான்கு திரைப்படங்களுடன் போட்டியிடுகின்றன.

16ஆவது சிம்பாப்வே பன்னாட்டுத் திரைப்பட விழாவில் பங்கேற்க தேர்ந்தெடுக்கப்பட்டுள்ள ஒரே தமிழ்த் திரைப்படமாக குற்றம் கடிதல் விளங்குகின்றது.

நவம்பர் 20, 2014 முதல் நவம்பர் 30, 2014 வரை நடந்த கோவாத் திரைப்படவிழாவில் இந்தியப் பனோரமாவில்  திரையிடப்பட்ட ஒரே தமிழ்படமாகவும் இது இருந்தது. 12ஆவது சென்னைத் திரைப்படவிழாவில் கடைசி நாளன்று முன்னோட்டமாக வெளியிடப்பட்ட இத்திரைப்படத்திற்கு சிறந்த தமிழ்படம் என்ற விருது கிடைத்தது.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

## மேற்சான்றுகள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ஜார்கண்ட் மாவட்டப் பட்டியல்

**ஜார்கண்ட் மாவட்டப் பட்டியல்**, கிழக்கு இந்தியாவின் ஜார்கண்ட் மாநிலத்தில் அமைந்த ஐந்து நிர்வாகக் கோட்டங்களும், 24 மாவட்டங்களின் பட்டியல்;

## கோட்டங்கள்
இடது|thumb|கோட்டங்கள் வரைபடம்

## மாவட்டங்கள்

## மேற்கோள்கள்


## வெளி இணைப்புகள்
*Travel guide to Jharkhand's districts
*Jharkhand State Government Official website 

பகுப்பு:சார்க்கண்டு
பகுப்பு:இந்திய மாவட்டங்கள்
பகுப்பு:ஜார்க்கண்டின் மாவட்டங்கள்
மூன்றாம் சோமேசுவரன்

**மூன்றாம் சோமேசுவரன்** (Somesvara III, ஆட்சிக்காலம்: 1126-1138 ) என்பவன் ஒரு மேலைச் சாளுக்கிய மன்னனாவான். இவன் ஆறாம் விக்கிரமாதித்தன், அவனது அரசி சந்தலாதேவி ஆகியோரின் மகனாவான். மூன்றாம் சோமேசுவரன் ஹொய்சள மன்னன் விட்டுணுவர்தனின் படையெடுத்தபோது அவனை எதிர்த்து அடக்கினான் வேங்கியின் கீழைச் சாளுக்கியர் சுதந்திரம் பெற முயன்றபோது தனது ஆட்சிக்குட்பட்ட சில பகுதிகளை இழந்தான். எனினும்  தனது தந்தை விட்டுச் சென்ற பெரும் பேரரசைப் பாதுகாக்க முடிந்தது. இவன் ஒரு சமஸ்கிருத அறிஞனாவும் இருந்தான். சமஸ்கிருதத்தில் இலக்கியங்களையும் படைத்தான். இவன் திரிபுவனமல்லன், பூலோகமல்லன், சர்வனியபூபா போன்ற பட்டங்களைப் பூண்டிருந்தான்.  மேலும் சமஸ்கிருதத்தில் தனது தந்தை ஆறாம் விக்ரமாதித்தனின் வாழ்க்கை வரலாறை "விக்ரமன்நபையுதையா" (Vikramankabhyudaya) என்ற பெயரில் எழுதினான். இந்நூல் வழியாக அக்கால கர்நாடகத்தின் வரலாற்றையும் மக்களைப் பற்றியும் அறியலாம்.

## மேற்கோள்


* Dr. Suryanath U. Kamat (2001). Concise History of Karnataka, MCC, Bangalore (Reprinted 2002). 

* Dr. P. Arundhati (1994). *Royal Life in Manasollasa*, New Delhi: Sundeep Prakashan, .  

பகுப்பு:மேலைச் சாளுக்கியர்
பகுப்பு:1138 இறப்புகள்
 பகுப்பு:இந்திய அரசர்கள்
மூன்றாம் தைலப்பன்

**மூன்றாம் தைலப்பன்** (Tailapa III ஆட்சிக்காலம் 1151-1164 ) என்பவன் இரண்டாம் ஜெகதேகமல்லனுக்குப் பின் மேலைச் சாளுக்கிய அரியணை ஏறியவன். இவனுடைய ஆட்சிக் காலம் எனபது சாளுக்கியப் பேரரசின்  முடிவுக் காலத்தின் துவக்கமாக இருந்தது. காகதீய அரசின்  இரண்டாம் புரோல்லா என்பவன் இவனுடன் போரிட்டு தோற்கடித்து, சாளுக்கிய அரசனான இவனைச் சிறைப்பிடித்தான். இந்த நிகழ்வு இதுவரை இவனுக்கு அடங்கி இருந்த அரசர்களுக்கு இவனை எதிர்க்கத் துணிவைத் தந்தது. சீனு, போசளர்கள் போன்றோர் சாளுக்கியரை விட்டு விலகினர். காளச்சூரிய மன்னன் இரண்டாம் பிஜ்ஜலா என்பவன் மேலைச் சாளுக்கியரின் அரசியல் தலைநகரான கல்யாணியைக் கி.பி.1157 இல் கைப்பற்றினான். இதனால் மூன்றாம் தைலப்பன் அண்ணிகிரிக்குத்  (தார்வாட் மாவட்டம் ) தப்பிச் செல்லவேண்டி இருந்தது. இறுதியாக 1162 இல் இரண்டாம் தைலப்பன்  போசாள அரசன் வீரநரசிம்மனால் கொல்லப்பட்டான். 

## மேற்கோள்
*Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

பகுப்பு:மேலைச் சாளுக்கியர்
பகுப்பு:1151 பிறப்புகள்
பகுப்பு:1164 இறப்புகள்
 பகுப்பு:இந்திய அரசர்கள்
இரண்டாம் ஜெகதேகமல்லன்

**இரண்டாம் ஜெகதேகவமல்லன்** (Jagadhekamalla II, ஆட்சிக்காலம் 1138-1151 ) மூன்றாம் சோமேசுவரனைத் தொடர்ந்து மேலைச் சாளுக்கிய அரியணை ஏறியவன். இவனது ஆட்சியின்போது சாளுக்கியப் பேரரசு மெதுவாக சரிவு காண ஆரம்பித்தது. வேங்கியை முழுவதுமாக இழக்கவேண்டி இருந்தது என்றாலும், தெற்கில் போசளர்களையும், வடக்கில் சீனு, பரமர மரபுகளை இவனால் இன்னும் கட்டுப்படுத்த முடிந்தது. இவன்  கன்னட இலக்கண ஆசிரியரான இரண்டாம் நாகவர்மனை ஆதரித்தான். இரண்டாம் நாகவர்மன் காவியவலோகன்னா,  கர்நாடகா பாஷாபூஷசனா போன்றப் பல பிரபலமான நூல்களை எழுதியவர். இரண்டாம் ஜெகதேகமல்லன்  தானே சமஸ்கிருதத்தில் சங்கீதசூடாமணி (Sangithachudamani) என்ற இசைப் படைப்பை யாத்தான்.

## மேற்கோள்
*Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

## மேற்கோள்கள்

பகுப்பு:மேலைச் சாளுக்கியர்
பகுப்பு:1138 பிறப்புகள்
பகுப்பு:1151 இறப்புகள்
 பகுப்பு:இந்திய அரசர்கள்
பிகார் மாவட்டப் பட்டியல்

இந்தியாவின் வடக்கு பகுதியில் அமைந்த பிகார் மாநிலத்தின் 38 நிர்வாக மாவட்டங்களும் அதன் தொடர்பான பொருட்களும்;

## கோட்டங்கள்

## மாவட்டங்கள்

## மேலும் பார்க்கவும்

* பீகார்
* பீகார் அரசு
* மாவட்டம் (இந்தியா)

## மேற்கோள்கள்

## வெளி இணைப்புகள்
*http://districts.nic.in/disdetails.aspx?str_state=Ymg= 
*  Bihar Districts Information Portal  bihar
*http://www.biharspider.com/resources/2437-Districts-Bihar-Names.aspx 

பகுப்பு:பீகார்
பகுப்பு:இந்திய மாவட்டங்கள்
பகுப்பு:பீகார் மாவட்டங்கள்
முத்துப்பழனி

**முத்துப்பழனி** (1730 - 1790) தஞ்சை நாயக்க அரசரான பிரதாபசிம்மன் (ஆட்சிக்காலம் 1739-1763) என்பவரின் அரசவையில் இருந்த தெலுங்குப் பெண் கவிஞராவார். பதினெட்டாம் நூற்றாண்டில் வாழ்ந்த இவர் தேவரடியார் மரபில் வந்தவர். தெலுங்கு, தமிழ், சமஸ்கிருதம் ஆகிய மும்மொழிகளிலும் தேர்ச்சி பெற்றிருந்த இவர் சிறந்த நடனக் கலைஞருமாவார். இவரது புகழ்பெற்ற படைப்பு ராதிகா சாந்தவனம் என்பதாகும். இந்நூல் ஒரு பெண்ணின் (ராதை) பார்வையில் பாலியல் இச்சைகளையும், நுகர்வையும் வெளிப்படையாகப் பேசும் ஒரு செவ்விலக்கியமாகும். இயற்றப்பட்ட காலத்தில் முத்துப்பழனியின் குருவான வீரராகவ தேசிகராலும் பிற அவையினராலும் பாராட்டி ஏற்றுக்கொள்ளப்பட்டது. 1887ல் கீழைத்தேய வல்லுநர் சி.பி.பிரவுனின் கூட்டாளியும், மொழியியலாளருமான வேங்கடநரசுவால் முதன்முறையாக அச்சுக்கு வந்தது. பின்னர் 1910ல் பெங்களூர் நாகரத்தினம்மாவால் திருத்தப்பட்ட மறுபதிப்பு கண்டபோது ஒழுக்கவாதிகளால் ஆபாசப் பிரதியாக பார்க்கப்பட்டு தடைசெய்யப்பட்டது.பின்னர் இத்தடை 1947ல் விலக்கிக்கொள்ளப்பட்டது.

## மேற்கோள்கள்

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண் கவிஞர்கள்
பகுப்பு:தெலுங்கு கவிஞர்கள்
பகுப்பு:இந்தியக் கவிஞர்கள்
பகுப்பு:தஞ்சாவூர் மாவட்ட எழுத்தாளர்கள்
அரியானா மாவட்டப் பட்டியல்

இந்தியாவை மொழிவாரி மாநிலங்களாக பிரிக்கும் போது, பஞ்சாப் மாநிலத்திலிருந்து, 6 மாவட்டங்களைக் கொண்டு 1 நவம்பர் 1966 நாளில் அரியானா மாநிலம் துவக்கப்பட்டது. நிர்வாக வசதிக்காக, பின்னாட்களில் 16 புதிய மாவட்டங்கள் உருவாக்கப்பட்டது.

## மாவட்டங்கள்
அரியானா அரசு, அரியானா மாநிலத்தை 23 நிர்வாக மாவட்டங்களாக பிரித்துள்ளது:

## மேற்கோள்கள்
;General

*

;Specific

பகுப்பு:இந்தியப் பட்டியல்கள்
டி. ஏ. கே. இலக்குமணன்

**டி. ஏ. கே. இலக்குமணன்** (*T. A. K. Lakkumanan*, பி. 1939) ஒரு தமிழக அரசியல்வாதி. திருநெல்வேலி மாவட்டத்தைச் சேர்ந்தவர். தனது 19 வது வயதில் திராவிட இயக்கத்தில் தன்னை ஈடுபடுத்திக்கொண்ட இவர் பின்னர்  நெல்லை தூத்துக்குடி ஒன்றுபட்ட நெல்லை மாவட்ட பொருளாளராக 8 ஆண்டுகள், பிரிக்கப்பட்ட நெல்லை மாவட்ட செயலாளராக 8 ஆண்டுகள் (1987 முதல் 1994 வரை), திமுகவில் பணியாற்றியுள்ளார். திமுகவிலிருந்து  வைகோ வெளியேறியபோது அவருடன் வந்த 8 மாவட்ட செயலாளர்களுள் இவரும் ஒருவர். அதன்பின் நெல்லை மாவட்ட மதிமுக செயலாளராகவும் ,தலைமை ஆட்சிமன்றக்குழு உறுப்பினராகவும் 9 ஆண்டுகள் பணியாற்றியுள்ளார். பின் 2003 இல் வைகோவுடன் ஏற்பட்ட கருத்து வேறுபாட்டால் அன்றைய முதல்வர் ஜெயலலிதா முன்னிலையில் அதிமுகவில் தன்னை இணைத்துக்கொண்டார். அரசியலில் ஒதுங்கி இருந்த இவரை மதிமுக பொதுச்செயலாளர் வைகோ நேரடியாக இவரது வீட்டிற்கு சென்று மதிமுகவிற்கு அழைத்து சென்றார். தற்பொழுது இவர் மதிமுகவின் தலைமை அரசியல் ஆலோசனைக்குழு உறுப்பினராக நியமிக்கப்பட்டு உள்ளார்.

## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:திருநெல்வேலி அரசியல்வாதிகள்
சிவாஜி புரொடக்சன்சு

**சிவாஜி திரைப்பட தயாரிப்பகம்** அல்லது **சிவாஜி புரொடக்சன்சு** (*Sivaji Productions*) என்பது இந்திய திரைப்பட தயாரிப்பு மற்றும் பகிர்ந்தளிப்பு நிறுவனம் ஆகும். இந்நிறுவனம் தமிழ், மற்றும் இந்தி திரைப்படங்களை தயாரித்து வருகிறது. நடிகர் சிவாஜி கணேசன் தொடங்கிய இந்நிறுவனத்தில் தற்போது அவரது மகன்களான 'ராம்குமார் கணேசன்' மற்றும் பிரபு ஆகியோர் நிர்வாகிகளாக உள்ளனர்.

## தயாரித்த திரைப்படங்கள்

## மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்நாட்டுத் தொலைக்காட்சி தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படவிநியோகஸ்தர்கள்
சமற்கிருத ஆதிக்கம் (நூல்)

**சமற்கிருத ஆதிக்கம்** என்னும் இந்த நூல் முதன் முதல் 1985 ஆம் ஆண்டில் திராவிடர் கழக (இயக்க)ப் பதிப்பாக வெளிவந்தது. இரண்டாம் பதிப்பு 2014 திசம்பரில் வெளிவந்தது.

## நூலின் வரலாறு

பெரியார் திறந்த பல்கலைக் கழகத்தின் சார்பில் 1985 ஆம் ஆண்டு மார்ச்சுத் திங்கள் 9, 10 தேதிகளில் சமற்கிருத மயமாக்கப்பட்டமை  என்னும்  பொருளில் நடைபெற்ற கருத்தரங்கில் அறிஞர்கள் படித்த 22 ஆய்வுக் கட்டுரைகளின் தொகுப்பே இந்நூலாக உருப்பெற்றது.

## கட்டுரைகளும் ஆக்கியோரும்

# பண்பாடு சமற்கிருதமயமாக்கப்படுதல்--முனைவர் க. த. திருநாவுக்கரசு 
# நமது பண்பாடு சமற்கிருதமயமாக்கப்பட்டமை--தி.வை. சொக்கப்பா   
# தமிழ் முப்பால் மரபும் வடமொழி நாற்பால் மரபும்--முனைவர் தி.முருகரத்தனம் 
# தமிழர் திருவிழாக்கள் சமற்கிருதமயமாக்கப்பட்டமை-திருக்கார்த்திகையும் தீபாவளியும்--முனைவர் தமிழண்ணல் 
# சமற்கிருத மயமாக்கப்பட்ட தமிழிலக்கணம்--பெ.திருஞானசம்பந்தன் 
# தமிழ்ச் சொற்கள் சமற்கிருதமயமாக்கப்பட்டமை-தமிழ் அரசு--முனைவர் தமிழண்ணல் 
# கணக்கு வழக்கு எங்கே?--இராம.சுப்பிரமணியன் 
# தமிழ்ச் சித்தர்கள் இலக்கியங்களில் வடமொழி ஆட்சி --முனைவர் இரா. மாணிக்கவாசகம் 
# தமிழ்மொழியில் வடசொற்கள் புகுந்தமை --முனைவர் சி. பாலசுப்பிரமணியன் 
# சமுதாய வாழ்வில் வடமொழி மேலாண்மை--முனைவர் பொற்கோ 
# இசை, ஆடற்கலைகள் சமற்கிருத மயமாக்கப்பட்டமை--ப.தண்டபாணி 
# இசையுலகில் வடமொழி ஆதிக்கம்--முனைவர் சேலம் எஸ் செயலட்சுமி 
# சித்த மருத்துவத்தில் வடமொழிக் கலப்பு--முனைவர் ப.சிற்சபை 
# சமயப் மெய்ப்பொருளியல்களில் சமற்கிருதம்--முனைவர் தெ. ஞானசுந்தரம் 
# சைவ சமயமும் மெய்ப்பொருளியலும் சமற்கிருதமயமாக்கப்பட்டமை --எஸ்.கெங்காதரன் 
# தமிழர் சமய நெறிகள் சமற்கிருதமயமாக்கப்பட்டமை--மதுரை குரு மகாசன்னிதானம் 
# வேத மொழியும் பேத மொழியும்--கரூர் பி.ஆர்.குப்புசாமி 
# சமுதாய வாழ்வும் சமற்கிருத மயமாக்கப்பட்ட கல்வி அறிவும் --கு. வெ. கி. ஆசான் 
# சமுதாய வாழ்க்கை சமற்கிருதமயமாக்கப்பட்டமை--தி.இராமதாஸ் 
# சங்க அரசியல் சமற்கிருதமயமாதல் --திருமதி மீனாட்சி முருகரத்தனம் 
# தமிழக வரலாற்றில் ஆரியம் விளைத்த அழிவுகள் --பேராசிரியர் ந. க. மங்கள முருகேசன் 
# நில உரிமைகளில் சமற்கிருத வழக்கு--முனைவர் அ. இராமசாமி 
# தந்தை பெரியார் கருத்தரங்க தொடக்க உரை--முனைவர் வ. ஐ. சுப்பிரமணியம் 
# தலைமை உரை--நீதியரசர் பி.வேணுகோபால் 
# முனைவர் மா. நன்னன் அறிமுகவுரை 
# மானமிகு கி. வீரமணி வரவேற்புரை

## சான்று
*சமற்கிருத ஆதிக்கம், நூல்-திராவிடர் கழக (இயக்கம்) வெளியீடு, வேப்பேரி, சென்னை-600007
பகுப்பு:தமிழ் நூல்கள்
*சமற்கிருத ஆதிக்கம் , Online Public Access Catalog (OPAC), கன்னிமாரா பொது நூலகம்
மதுரை முனியாண்டி விலாஸ்

**மதுரை முனியாண்டி விலாஸ்** தமிழ்நாட்டில் புகழ்பெற்ற அசைவ உணவங்களில் ஒன்றாகும். தமிழ்நாடு, மதுரை மாவட்டம் திருமங்கம் வட்டம் பகுதியில் இருக்கும் வடக்கம்பட்டி கிராமத்தினைச் சேர்ந்த சுப்பா நாயுடு என்பவர் காரைக்குடியில் 1935ல் முனியாண்டி விலாஸ் என்ற பெயர் முதன்முதலாக உணவகம் தொடங்கினார். இதற்கு முனியாண்டி தெய்வம் கனவில் வந்து "அன்னம் விற்று பிழைப்பு நடத்துக" என்று அருள் வழங்கியமை காரணமாகக் கூறப்படுகிறது. இவ்வுணவகத்தின் கிளைகள் தற்போது தமிழ் நாடு முழுவதும் உள்ளன. 

## தோன்றிய வரலாறு
வடக்கம்பட்டி கிராமத்தில் ஊரில் கடுமையான பஞ்சம் ஏற்பட்ட நிலையில் இந்த ஊரைச் சேர்ந்த நாயுடு, ரெட்டியார் சாதியினர் மாற்றுத் தொழிலைத் தேடத் தொடங்கினர். அப்போது இந்த ஊரைச் சேர்ந்த சுப்பா நாயுடு என்பவர் அசைவ உணவகம் ஒன்றை நடத்தத் திட்டமிட்டார். 1934 ஆம் ஆண்டில் இவர் இந்த ஊர் மக்களின் தெய்வமாக இருந்த முனியாண்டி சுவாமி பெயரில் ஒரு உணவகத்தைத் தொடங்கினார்.   அவரைத் தொடர்ந்து இந்த ஊரிலிருந்த பலர் தமிழ்நாட்டின் பல்வேறு பகுதிகளுக்கு இடம் பெயர்ந்தனர். அங்கு இவர்கள் உணவகங்களைத் தொடங்கினர். இந்த உணவகங்களுக்கு அவர்கள் முனியாண்டி விலாஸ் என்றே பெயரிட்டனர்.

## உணவக அமைப்புகள்
முனியாண்டி விலாஸ் உணவகம் வைக்க விருப்பப்பட்டவர்கள் இந்த வடக்கம்பட்டியிலிருக்கும் முனியாண்டி கோவிலில் பூசைகள் செய்து அனுமதி கேட்பதுடன் இதற்காகக் கோவிலில் உணவகப் பெயரை ஊருடன் சேர்த்துப் பதிவும் செய்து கொள்கிறார்கள்.   இந்தக் கோவிலில் பதிவு செய்து கொண்ட உணவகங்களுக்கான அமைப்பின் நன்கொடையுடன் வருடம் தோறும் ஜனவரி 3 ஆம் வாரம் இந்தக் கோயிலின் திருவிழா சிறப்பாகக் கொண்டாடப்படுகிறது. இதில் நாயுடு, ரெட்டியார் சாதியினர்களிடையே ஏற்பட்ட சில பிரிவினைகளின் காரணத்தால் இந்தக் கோவில் மூன்றாகப் பிரிவினை ஏற்பட்டு வடக்கம்பட்டி, அச்சம்பட்டி, புதுப்பட்டி என்கிற மூன்று முனியாண்டி சுவாமி கோயில்களும் அந்தக் கோவிலின் பெயர்களில் உணவகம் மூன்று அமைப்புகளின் கீழ் பிரிந்து போய் விட்டன. இருப்பினும் உணவகங்களுக்கு “மதுரை முனியாண்டி விலாஸ்” என்கிற பெயரை வைக்கின்றனர்.

## வேற்று மதத்தினர்
தமிழ்நாட்டின் பல்வேறு ஊர்களில் மதுரை முனியாண்டி விலாஸ் உணவகம், மதுரை மாவட்டம் வடக்கம்பட்டி பகுதியைச் சேர்ந்த நாயுடு, ரெட்டியார் சாதியினரால் மட்டும் முன்பு நடத்தப்பட்டு வந்தது. ஆனால் இந்த உணவகம் இவர்களால் பிற சாதியினர் மற்றும் மதத்திற்கு விற்கப்பட்டு விட்ட நிலையில், வாங்கியவர்கள் பெயர் மாற்றமின்றி மதுரை முனியாண்டி விலாஸ் என்கிற பெயரில் தொடர்ந்து உணவகங்களை நடத்தி வருகின்றனர். இந்த உணவகங்களுக்கான அமைப்பில் உறுப்பினராகவும் தொடர்ந்து இருந்து வருவதுடன் முனியாண்டி சுவாமி கோயில் விழாவிற்கு நன்கொடைகளையும் வழங்கியும் வருகின்றனர். தேனி மாவட்டம், போடிநாயக்கனூரில் இருந்த மதுரை முனியாண்டி விலாஸ் உணவகத்தை இசுலாமிய மதத்தைச் சேர்ந்த ஒருவர் விலைக்குப் பெற்று அதே பெயரில் தொடர்ந்து நடத்தி வருகிறார்.

## முனியாண்டி கோயில் திருவிழா
ஒவ்வொரு ஆண்டும் தை மாதம் 2 ஆம் வெள்ளிக்கிழமையில் வடக்கம்பட்டியில் அமைந்துள்ள முனியாண்டி  கோயிலில் திருவிழா நடைபெறுகிறது. இதில் மதுரை முனியாண்டி விலாஸ் உணவகம் நடத்தும் அனைவரும் கலந்து கொள்கிறார்கள். இவ்விழாவில் முனியாண்டிக்கு பிரியாணி படைத்து, பக்கதர்களுக்குப் பிரசாதமாக வழங்குகிறார்கள்.

## ஆதாரங்கள்


## வெளி இணைப்புகள்
*“ஸ்ரீ முனியாண்டி விலாஸ்” முனியாண்டி
*பிரசாதமான பிரியாணி
*முனியாண்டி சாமி
*முனியாண்டி கோயில் ஓர் ஆய்வு
*முனியாண்டி கோயிலில் சமபந்தி விருந்து(பிரியாணி)
*முனியாண்டி கோயில், காணொளிக் காட்சி

பகுப்பு:தமிழக உணவகங்கள்
பகுப்பு:திருமங்கலம்
பகுப்பு:மதுரை மாவட்டம்
சிட்டா

தமிழ்நாட்டில் வருவாய்த்துறை நிர்வாக அமைப்பின் கீழ்நிலை நிர்வாக அமைப்பாக வருவாய் கிராம நிர்வாகம் இருக்கிறது. இவ்வமைப்பு, அந்தந்த வட்டாட்சியர் தலைமையில், அவருடைய வழிகாட்டுதலின் கீழ் செயல்படுகிறது. மேலும் இது, குறிப்பிட்ட எல்லை வரையறைக்கு உள்ளான நிலப் பரப்பினைக் கொண்டு இயங்குகின்ற நிர்வாக அமைப்பாக உள்ளது. இவ்வாறு குறிப்பிட்டப் பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி அமைக்கப்பட்ட வருவாய் கிராம நிர்வாக நில உடைமையை குறிக்கும் முக்கிய ஆவணமாக இருப்பது, **"சிட்டா"** ஆகும்.

## முதன்மை ஆவணம்
வருவாய்க் கிராமங்களில் உள்ள நிலங்களின் நில உடைமையாளர்களின் மொத்தத் தொகுப்பான, கிராம நிர்வாக அலுவலரால் பராமரிக்கப்படும் ஒரு முக்கிய ஆவணமாகும். சிட்டாவில் அந்த வருவாய் கிராமத்தின் நில உடைமையாளர்களின் பெயர்கள் அகர வரிசைக்கிரமமாகவும், ஏறுமுறையில் பட்டா எண் வழங்கப்பட்டு எழுதப்பட்டிருக்கும். ஒவ்வொரு நில உடைமையாளருக்கும் அந்த வருவாய் கிராமத்தில் நன்செய் (நஞ்சை) நிலங்கள், புன்செய் (புஞ்சை) நிலங்கள், என ஒவ்வொரு நிலத் துண்டின் பரப்பு, பரப்புக்குரிய நில வரி முதலியன குறிக்கப்பட்டிருக்கும்.

## பராமரிப்பு
**"சிட்டா"** கிராம நிர்வாக அலுவலரால் பராமரிக்கப்படும். நில உடைமை மாறும்போது, மாற்றம் குறித்து வட்டாட்சியர் அலுவலகத்திலிருந்து வரப்பெற்ற நில உரிமை மாற்ற உத்திரவின்படி தக்க மாறுதல் செய்து, உத்திரவு எண், உத்திரவு நாள் முதலியனவற்றைப் பதிவு செய்து  கிராம நிர்வாக அலுவலரின் சுருக்கொப்பம் மற்றும்  நாள் இடப்பட்டிருக்கும். 10 ஆண்டுகளுக்கு ஒருமுறை வரிசைக்கிரமமாக புதிதாக உரிய மாற்றங்களுடன் எழுதி வட்டாட்சியரின் ஒப்புதலுக்குப் பின் கிராம நிர்வாக அலுவலரால் பராமரிக்கபறுதல்

தமிழ்நாட்டில் வருவாய்த்துறையின் நில உடைமை ஆவணங்கள் அனைத்தும் தற்போது கணினி மயமாக்கப்பட்டுள்ளது. நில உடைமையாளர்கள் தங்களது நிலத்தின் விபரங்களின் பதிவுகள் வேண்டினால், முன்பு போல் கிராம நிர்வாக அலுவலரால் வழங்கப்படாமல் வட்டாட்சியர் அலுவலகத்தில் உள்ள தகவல் அலுவலகத்தில் உரிய கட்டணங்கள் செலுத்துவதின் மூலம் பெற்றுக்கொள்ளலாம்.

## இதையும் பார்க்க
*மாவட்ட வருவாய்த்துறை அமைப்பு
*Tamilnadu Land Portal

## வருவாய்த்துறை இணையதளம்
* தமிழ்நாடு அரசின் வருவாய்த்துறைக்கான இணையதளம் 

பகுப்பு: தமிழ்நாடு அரசு
பகுப்பு:நிர்வாக அலகுகள்
மூன்றாம் ஜெகதேகமல்லன்

**மூன்றாம் ஜெகதேகமல்லன்** (Jagadhekamalla III ஆட்சிக்காலம் கி.பி. 1164-1183  ) என்பவன் ஒரு மேலைச் சாளுக்கிய மன்னனாவான். மூன்றாம் தைலப்பனுக்குப் பின் ஆட்சிக்குவந்தவன். இவனுடைய ஆட்சி  காளச்சூரிய அரசன்  இரண்டாம் பிஜ்ஜலா என்பவனின் கட்டுப்பாட்டின் கீழ் இருந்தது.

## மேற்கோள்
*Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

பகுப்பு:மேலைச் சாளுக்கியர்
பகுப்பு:1164 பிறப்புகள்
பகுப்பு:1183 இறப்புகள்
 பகுப்பு:இந்திய அரசர்கள்
பார்க் ஹ்யத்ட் சென்னை

**பார்க் ஹயாத் ஹோட்டல் (சென்னை)** (Park Hyatt Chennai) இந்தியாவின் சென்னையிலுள்ள ஒரு ஐந்து நட்சத்திர ஹோட்டல் ஆகும். இது சென்னையின் கிண்டியில் அமைந்துள்ளது. இது அக்டோபர் 1, 2012 இல் திறக்கப்பட்டது. பார்க் ஹயாத்தின் ஹோட்டல்களின் வரிசையில் இது 30 வது ஹோட்டல் ஆகும். குளோபல் ஹயாத் கார்பரேஷன் நிறுவனத்தினால் இந்த ஹோட்டல் நிர்வகிக்கப்படுகிறது.

## வரலாறு
விஜய் மஹ்டனே எனும் தொழிலதிபரால் இந்த ஹோட்டல் கட்டப்பட்டது. இவர் அம்பத்தூரில் உள்ள துணி வியாபாரத்தின் உரிமையாளர் ஆவார். தனது வணிகத்தினைப் பல்வகைப்படுத்தும் நோக்கில் ஹோட்டல் வணிகம், தகவல் தொழில்நுட்பக் கட்டிடங்கள் மற்றும் குடியிருப்பு பகுதிகளை, அம்பத்தூர் அபிவிருத்தியாளர்களின் உதவியுடன் கட்டினார். இந்த ஹோட்டலைக் கட்டியது மஹ்டனேவாக இருந்தாலும், இதன் நிர்வாக செயல்பாடுகளை ஹயாத் குழுதான் கவனித்து வருகிறது. இது அக்டோபர் 1, 2012 இல் தொடங்கப்பட்டது. 2013 ஆம் ஆண்டிற்கான சிறந்த அறிமுக ஹோட்டலுக்கான *ஆண்டின் சிறந்த புது ஹோட்டல்* விருதினைப் பெற்றது.

## அமைப்பு
11 அடுக்குகளைக் கொண்ட இந்த ஹோட்டல் 201 அறைகளைக் கொண்டது. இந்த அறைகளின் அளவுகள் 43 முதல் 180 சதூர மீட்டர் வரை இருக்கும். இந்த அறைகளில் 20 சூட் அறைகளும் அடங்கும், இவை ஏழு மாடிகள் வரை பரவியுள்ளது. பெருவிருந்தளிக்கும் இடமான 8072 சதுர அடி (747 சதுர மீட்டர்) கொண்ட அறை, ஆறு அறைகளாகப் பிரிக்கப்பட்டுள்ளது. நியூயார்க்கின் கட்டிடக் கலை நிபுணரான ஜார்ஜ் வாங்க் என்பவரால் இந்த ஹோட்டல் கட்டப்பட்டது. ஹோட்டல் முழுவதும் இந்தியத் துணிகளால் அலங்கரிக்கப்பட்டுள்ளது. இந்த அலங்காரங்கள் வேணு ஜுனேஜா என்பவரால் வடிவமைக்கப்பட்டது. இந்த நெசவு அலங்காரம் சில்க் துணிகளை ஒரு சுவரிலும், கித்தான் பொருட்களை மற்றொரு சுவரிலும் கொண்டதாகவுள்ளது. ஆறு திறந்தபுறத் தோற்றம் கொண்ட சமையலறைகளுடன், மூன்று நிலைகளுடன் கூடிய உணவுப்பகுதிக்கு “த ஃபிளையிங்க் எலிபென்ட்” (பறக்கும் யானை) என்று பெயர் வைத்துள்ளனர்.

## இருப்பிடம்
பார்க் ஹயாத் ஹோட்டல் (சென்னை), ஆளுநர் இருப்பிடத்திற்கு அடுத்ததாக அமைந்துள்ளது, கிண்டி வனப்பாதுகாப்புடன் இணைந்துள்ளது. ஹோட்டலில் இருந்து பார்த்தசாரதி கோவில் 11 கிலோ மீட்டர் தொலைவிலும், அஷ்டலக்ஷ்மி கோவில் 9 கிலோ மீட்டர் தொலைவிலும், கபாலீஸ்வரர் கோவில் 10 கிலோ மீட்டர் தொலைவிலும், சாந்தோம் கதீட்ரல் பசிலிக்கா 11 கிலோ மீட்டர் தொலைவிலும், எலியட்ஸ் கடற்கரை 9 கிலோ மீட்டர் தொலைவிலும், மெரினா கடற்கரை 13 கிலோ மீட்டர் தொலைவிலும், எழும்பூர் அருங்காட்சியகம் 10 கிலோ மீட்டர் தொலைவிலும், செயின்ட் ஜார்ஜ் கோட்டை 14 கிலோ மீட்டர் தொலைவிலும், வள்ளுவர் கோட்டம் 8 கிலோ மீட்டர் தொலைவிலும் மற்றும் தக்ஷினா சித்ரா 7 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்கள் சுற்றிப் பார்க்க உகந்தவை.

## போக்குவரத்து இடங்கள்
ஹோட்டலுக்கு அருகே அமைந்துள்ள போக்குவரத்து வசதிகள்:
அண்ணா சர்வதேச மற்றும் உள் நாட்டு விமான நிலையம் – 9 கிலோ மீட்டர்
சென்னை சென்ட்ரல் ரயில் நிலையம் – 15 கிலோ மீட்டர்
கோயம்பேடு பேருந்து நிலையம் – 14 கிலோ மீட்டர்

## குறிப்புகள்

பகுப்பு:இந்திய உணவு விடுதிகள்
பகுப்பு:சென்னைக் கட்டிடங்கள்
பகுப்பு:சென்னை தங்குவிடுதிகள்
சிதம்பர ரகசியம்

**சிதம்பர ரகசியம்** என்பது சைவ சமயம் சார்ந்த இந்துக்களின் நம்பிக்கையாகும். சிதம்பரம் நடராசர் கோயிலில் உள்ள சிவன் சிலைக்கு அருகில் இருப்பதாக கூறப்படுகிறது.

## நம்பிக்கைகள்
* நடராசர் ஆடிக்கொண்டிருக்கும் ஆனந்த தாண்டவம் என்ற கோலம் அண்ட நடனம் (cosmic dance) என்று பல வெளிநாட்டு அறிஞர்களால் அழைக்கபடுவதாக கூறப்படுகிறது. 
* பஞ்சபூதங்களில் ஆகாயத்தைக் குறிக்கும் இத்தலத்தில் உருவமும், அருவமும் இணைந்து அருவுருவமாக காட்சியளிப்பதை மூடிய திரைகளில் உள்ளபோதும் பக்தியினால் மட்டுமே தரிசிக்க முடியும் என்ற கருத்தும் நிலவுகிறது.

## குறிப்புகளும் மேற்கோள்களும்

பகுப்பு:சைவ சமயம்